ভোপাল মেট্রো
ভোপাল মেট্রো মধ্যপ্রদেশ রাজ্যের রাজধানী ভোপাল শহরে নির্মাণাধীন যাত্রী পরিষেবা প্রদানকারী দ্রুতগামী পরিবহন ব্যবস্থা। ২০২০ সালের অগাস্ট মাসের তথ্য অনুসারে, ভোপাল মেট্রোর একটি মাত্র নির্মাণাধীন যাত্রাপথ রয়েছে, যেটি হল এইমস থেকে সুভাষ নগর পর্যন্ত দীর্ঘ ৬.২২ কিলোমিটার (৩.৮৬ মা) মেট্রো লাইন। এই ব্যবস্থায় ৬.২২ কিলোমিটার পথে ব্রডগেজ এবং আদর্শ-গেজ (৪ ফুট ৮১/২ ইঞ্চি) বিস্তারযুক্ত ৮ টি মেট্রো স্টেশন বিদ্যমান, যার প্রতিটি উত্তোলিত। এছাড়া আরো দুটি রেলপথের সমন্বয়ে মোট ২১.৬৫ কিলোমিটার (১৩.৪৫ মা) রেলপথ অনুমোদন লাভ করেছে৷ এই রেল ব্যবস্থাটি মধ্যপ্রদেশ মেট্রো রেল কর্পোরেশনের মালিকানাধীন এবং সংখ্যাটি রেল ব্যবস্থাটির পরিচালনার কার্যক্রমে যুক্ত রয়েছে৷ অনুমান করা হচ্ছে, যে এটি পুরোপুরিভাবে চালু হওয়ার পরে প্রতিদিন ২,২০,০০০ জন যাত্রী পরিবহন করবে।